LEE, mm mm 
209 
Hr. Landfoged A. Thorsteinson har velvilligst meddelt mig, at man 
Å for 40 Aar siden fandt nogle Hvalrostænder paa Frédå-Rev (Snæ- 
fellsnes). Endvidere har jeg hørt, at man har fundet Tænder paa 
2 andre Steder ved den sydlige Del af samme Bugt. — 
Af disse spredte Oplysninger synes jeg man maa drage ii 
Slutning, at Hvalrossen ganske vist nu og da har vist sig ved 
Islands Kyster, men kun som en tilfældig Gæst; jeg siger tilfældig, 
fordi Besøgene synes at have været meget uregelmæssige og heller 
ig ikke at have fundet Sted paa nogen bestemt Aarstid. Undertiden 
k er den kommen i større Flokke, som i Aaret 1708, men som oftest 
enkeltvis. — En Ting er paafaldende, og det er, hvor lidet sky 
den har været, og hvor let man har kunnet fange den med meget 
primitive Vaaben. Mon det tyder paa, at den har begyndt at tabe 
Kræfter paa Grund af Mangel paa Føde i de fremmede Egne? 
At Hvalrossen har været hyppigere ved Island i ældre (histo- 
riske) Tider, synes mig neppe Grund til at antage, skønt Lov- 
bestemmelserne i ,,Grågås" kunde tyde paa det Modsatte. Hvad der 
særlig støtter denne min Mening, er nemlig den Omstændighed, at 
Forfatteren af ,,Kongespejlet", et Skrift, hvis Tilblivelse skriver sig fra 
c. Aar 1250, slet ikke nævner Hvalrossen blandt de Dyr, han beskriver 
som hørende hjemme i Havet omkring Island, og hvis Hvalrossen 
den Gång havde været hyppig der, saa vilde den rimeligvis ogsaa 
være bleven omtalt. — Som bekendt lavede man i gamle Dage her 
i Norden Skibstove af Hvalrossens Hud, og Stødtænderne anvendtes 
til forskellige Ting. Men efter at Grønland var bleven opdaget, hentede 
man mange Skibsladninger af disse Varer derfra"). En Del af de 
Tænder, der findes paa Islands Kyster, stammer fra Grønland. Man 
har saaledes fundet en Mængde Tænder paa Myrar ved Faxebugten, 
men disse skulle hidrøre fra en Grønlandsfarer, der ifølge Annalerne 
forliste der 1266. Til disse Omstændigheder maa der tages Hensyn, 
. maar man fra de gamle Knogler vil drage en Slutning med Hensyn 
til Hvalrossens Hyppighed ved Island i ældre Tider. 
7) Jfr. Kongespejlet, 1. c. 
Vidensk. Meddel. fra den naturh. Foren. 1897. 
